**Svenneprøve i Kjole- og draktsyerfaget**

**for Oslo og Akershus 4. – 16. aug. 2017**



**Utdeling av oppgaven fredag 4. juni – kl. 9.00**

**på prøvestasjon som er Bøler Gård,**

**Bølerveien 24, 0690 Oslo**

**Tidsplan:**

|  |  |  |
| --- | --- | --- |
| Fredag 4. *august* | 9.00 –14.00 | Utdeling, gjennomgang og planlegging av prøven, komme i orden og sette opp utstyr |
| Mandag 7. august | 8.00 – 16.00 | Svenneprøve – levere fremdriftsplan |
| Tirsdag 8. august | 8.00 – 16.00 | Svenneprøve |
| Onsdag 9. august | 8.00 – 16.00 | Svenneprøve – innprøving på kunde |
| Torsdag 10. august | 8.00 – 16.00 | Svenneprøve |
| Fredag 11. august | 8.00 – 16.00 | Svenneprøve |
| Mandag 14. august | 8.00 – 16.00 | Svenneprøve – innprøving på kunde |
| Tirsdag 15. august | 8.00 – 16.00 | Svenneprøve |
| Onsdag 16. august | 8.00 – 12.00 | Svenneprøve – innlevering og visning på kunde kl. 12:30 |

**Matpause kl. 11.30 samlet**

**Praktiske opplysninger**

Planlegging-, vurdering- og dokumentasjonsarbeid kan gjøres **utenom** oppsatt tid for svenneprøven, dog innenfor det utleverings- og innleveringstidspunkt som er gitt for svenneprøven. Oppgavens gjennomføringsdel **må i sin helhet** gjøres på prøvestasjon innenfor det tidsrommet som er satt av til dette.

Du kan benytte deg av innprøvd grunnform som i forkant er tilpasset kundes mål.

Antrekket kan prøve inn på kunden **to ganger** i løpet av svenneprøven.

**Innprøving blir som vist i arbeidsplanen din. Eventuelt avvik fra oppsatt plan må meldes svenneprøvenemnden et døgn før prøving.**

Antrekket skal vises på kunden ved innlevering av svenneprøven.

Alle hjelpemidler som du har brukt i læretiden er tillatt.

**Det er ditt ansvar å utforme svenneprøven på en slik måte at du får vist din kompetanse i faget,** jmf. «Læreplan i kjole- og draktsyerfaget Vg3/ opplæring i bedrift» (se vedlegg.)

**Henvendelser til nemda**:

# Toril S. Christie, tlf. 90 94 31 74,

# e-post: toril.christie@outlook.com

Turid Saugdahl, tlf. 99 72 05 63

e-post: tursaug@hotmail.com

**Oppgave:**

|  |
| --- |
| **Marilyn Monroe** – levde fra 1926 til 1962 og var en av verdens største kvinnelige filmlegender.  Hun var amerikansk skuespillerinne, sangerinne, filmprodusent og modell. Historien hennes kan regnes som et symbol for USA i seg selv, ettersom hun både representerte den «amerikanske drømmen» og den fortapte lille foreldreløse jenta.  Hun representerte glamouren og fallgruvene i filmbyen. Monroe regnes som ett av tidenes største sexsymbol på 1950-tallet men er ikke «fastlåst» i dette tiåret.  **Antrekket/antrekkene du skal sy, finner du inspirasjon til i en av hennes mange filmroller. Antrekket er valgfritt og du kan sy ett eller flere plagg.**  **Følgende detaljer skal være med i det ferdige antrekket/antrekkene:**   * Syes til kunde med innprøving * Delesømmer * Isatte ermer * Lukning * Hensiktsmessig fôring * Syes av vevet stoff * Håndsøm * Dekor og tilbehør tilpasset antrekket/antrekkene |



**Oppgaven omfatter:**

Svenneprøven består av fire deler (se forskrift til opplæringsloven § 3-57):

|  |
| --- |
| * **Planlegging av arbeidet og begrunnelse for valgte løsninger** * **Gjennomføring av et faglig arbeid** * **Vurdering av eget prøvearbeid** * **Dokumentasjon av eget prøvearbeid** |

Disse delene i svenneprøven går ofte over i hverandre. Det er nødvendig å dokumentere arbeidet underveis. Vurdering av eget arbeid foregår fortløpende. Det skal også oppsummeres for prøvenemnda ved innlevering.

**Planlegging av arbeidet og begrunnelse for valgte løsninger**

Planleggingsdelen omfatter arbeidet fram til og med valg av antrekk, materialvalg og planlegging av resten av arbeidet, og skal inneholde:

|  |
| --- |
| **Designprosess** Du skal vise designprosessen fra inspirasjon til valgt antrekk, dette skal vises gjennom:   * Bildecollage * Idèskisser og motetegning. * Arbeidstegning av valgt antrekk - tegnet for- og bakfra. * Skriftlig begrunnelse for valgt antrekk (max. 1 A4 side). |
| **Materialvalg** Du skal fortelle om valg av materialer til antrekket ditt som skal inneholde:   * Kort skriftlig begrunnelse for valg av materiale. * Vedlikeholdsmerking av antrekket ved bruk av symboler. * Materialprøver. * Kostnadsoverslag for materialkostnader. |
| **Arbeidsplan** Du skal lage en forholdsvis detaljert plan for arbeidet i hele oppgaveperioden.  Den digitale planen skal inneholde:   * Disponering av tiden du bruker hver dag. * Lages på en slik måte at du kan bruke den som et hjelpemiddel i arbeidsprosessen din. Se vedlegg: "Arbeidsplan for svenneprøve" |
| **Måltaking** Du skal ta de nødvendige mål av kunden som grunnlag for å utvikle mønster til antrekket. Dokumentasjon på måltaking skal inneholde:   * Måleskjema med modellen/kundens mål. * Du skal kunne gi en muntlig forklaring for prøvenemnda på framgangsmåte ved måltaking, og hvorfor de ulike målene er tatt. |

**Planleggingsdelen med designprosess, materialvalg, arbeidsplan og måleskjema skal vises nemda før oppstart av gjennomføringsdelen, mandag 7.august.**

# Gjennomføring

Gjennomføringsdelen omfatter det praktiske arbeidet med mønster, klipping, søm og innprøving av antrekket og eventuelt dekordel.

|  |
| --- |
| **Mønsterkonstruksjon**  * Du kan velge om du vil **konstruere mønsteret** på bakgrunn av ferdig grunnform, eller om mønsteret utvikles på bakgrunn av **modellering**. * **Mønsteret skal utarbeides trinnvis - fra grunnformen til ferdig mønster.** (=mønsterdelene tegnes ut). * Ved bruk av modellering kan dette dokumenteres med skisser eller foto. * For begge framgangsmåter skal mønsteret **justeres** etter de rettingene som gjøres under innprøving på kunden (tegnes inn på det ferdige mønsteret – med **rød** farge). |
| **Søm og innprøving**  * Du skal selv velge hensiktsmessig håndverksteknisk metode. Du skal begrunne valgene muntlig for prøvenemnda. * Antrekket skal syes til kunde. Du har mulighet til å foreta 2 innprøvinger av antrekket. |

**Ved innprøvinger skal representant for prøvenemnda være tilstede. Dette er ditt ansvar.**

(mobilnummer til nemda finner du på side 2)

# 

# Vurdering

I et hvert arbeid gjøres vurderinger og valg av løsninger kontinuerlig. I samtale med svenneprøvenemnden vil du gis mulighet til å begrunne å redegjøre for dine vurderinger og valg. Du skal også gjøre en sluttvurdering av hele arbeidsprosessen fra idé til ferdig produkt. Sluttvurderingen leveres inn som en skriftlig del av dokumentasjonen.

|  |
| --- |
| **Vurderingen skal inneholde:**   * + Vurdering av ferdig resultat (ferdig antrekk) sett i forhold til uttrykket og intensjonen som ligger i skisser og arbeidstegninger.   + Vurdering av arbeidsprosess sett i forhold til arbeidsplanen.   + Vurdering av ferdig resultat (ferdig antrekk) i forhold til de håndverkstekniske valg som er gjort i prosessen. |

# 

# Dokumentasjon

Her skal du samle dokumentasjon fra planleggingen, gjennomføringen og vurderingen. Dette skal presenteres på en helhetlig, kortfattet og oversiktlig måte.

Dokumentasjonsdelen skal inneholde:

|  |
| --- |
| **Fra planleggingen:**  * Bilde-collage * Idèskisser * Motetegning. * Flat arbeidstegning for- og bakfra. (evt. også dekordel) * Skriftlig begrunnelse for valg av antrekk (max. 1 A4 side). * Kort skriftlig begrunnelse for valg av materiale. * Vedlikeholdsmerking ved bruk av symboler. * Materialprøver. * Kostnadsoverslag for materialkostnader. * Arbeidsplan. * Målskjema med kundens mål. |
| **Fra gjennomføringen:**  * Mønster brukt til antrekket, utarbeidet trinnvis med eventuell dokumentasjon med skisser eller foto, der også endringer gjort ved innprøving framkommer på grunnformen. * Dokumentasjon fra arbeidsprosessen ved hjelp av foto, tegninger og notater. * Vise eventuelle prosesser fra dekorelementer, detaljer og materialbearbeiding. |
| **Fra vurderingen:**   * Helhetlig sluttvurdering |

|  |
| --- |
| InnleveringVed innlevering skal det ferdige antrekket leveres og vises på kunden.Dokumentasjonsdel leveres samtidig. |

|  |
| --- |
| Vurdering Prøve nemnda skal vurdere kandidatens kompetanse slik den er dokumentert gjennom svenneprøven. Ut fra denne dokumentasjonen skal de fastsette sin karakter. Karakteren skal gi utrykk for i hvilken grad kandidaten har nådd målene i læreplanen for faget. Skalaen som benyttes ved karakterfastsetting for fag- og svenneprøver er tredelt: **Bestått meget godt, bestått og ikke bestått**.  Ved vurdering vil alle kompetansemålene fra læreplan i kjole- og draktsyerfaget VG3 / opplæring i bedrift (gjelder fra 1. august 2008), kunne være gjenstand for vurdering. Gjennomføring av arbeidet, dialog med kandidaten og observasjon vil i tillegg til innlevert materiale (ferdig antrekk og dokumentasjon) danne grunnlaget for vurderingen.  Det er kandidatens **helhetlige kompetanse** vist gjennom svenneprøven som er avgjørende for karakterfastsettelsen. |

**Se vedlegg:**

* Konkretisering av hva prøvenemnda legger til grunn for vurderingen
  + Kjennetegn på måloppnåelse
  + Vurderingskriterier
* Læreplan i kjole- og draktsyerfaget VG3 / opplæring i bedrift (gjelder fra 1. august 2008)



**Lykke til med svennestykket ditt! ☺**